tilpasning
Store norske leksikon,Psykologi,Sosialpsykologi
Tilpasning betegner adaptiv endring på ulike nivåer, både i artens og individets utvikling. Begrepet er sentralt i Darwins utviklingslære og beskriver der artens endring gjennom naturlig utvalg.
Individets tilpasning På individuelt nivå kan tilpasning observeres på flere måter. Fysiologisk vil individet kompensere for påvirkninger som ellers ville true dets velvære eller eksistens. For eksempel holder menneskekroppen en konstant kroppstemperatur uavhengig av omgivelsenes temperatur. Tilpasning kan også betegne lærte endringer som sikrer at individet fungerer bedre under bestemte betingelser. Læring kan sees som en adaptiv prosess der individet justerer atferd ut fra de erfaringer det gjør. Sosialt sees tilpasning ved at vi følger normer og regler gjeldende i den kultur man lever i. Les mer i Store norske leksikon homeostase tilpasning (biologi) evolusjon